Document ID: 31995R3023

ΚΑΝΟΝΙΣΜΟΣ (ΕΚ) αριθ. 3023/95 ΤΟΥ ΣΥΜΒΟΥΛΙΟΥ της 22ας Δεκεμβρίου 1995 που τροποποιεί τον κανονισμό (ΕΚ) αριθ. 2878/94 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα γεωργικά και βιομηχανικά προϊόντα (πρώτη σειρά 1995)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι η παραγωγή στην Κοινότητα ορισμένων γεωργικών και βιομηχανικών προϊόντων θα παραμείνει το 1995 ανεπαρκής για να ικανοποιήσει τις απαιτήσεις των μεταποιητικών βιομηχανιών της Κοινότητας 7 ότι, συνεπώς, ο εφοδιασμός της Κοινότητας με συγκεκριμένα προϊόντα θα εξαρτηθεί σημαντικά από εισαγωγές προελεύσεως τρίτων χωρών 7 ότι θα πρέπει να αντιμετωπισθούν αμελλητί οι πλέον επείγουσες ανάγκες εφοδιασμού της Κοινότητας με τα εν λόγω προϊόντα, και τούτο με τους ευνοϊκότερους όρους 7 ότι με τον κανονισμό του (ΕΚ) αριθ. 2878/94 (1) το Συμβούλιο άνοιξε, για το 1995 σε ό,τι αφορά ορισμένα γεωργικά και βιομηχανικά προϊόντα, κοινοτικές δασμολογικές ποσοστώσεις, ειδικότερα για το σιδηροχρώμιο που περιέχει κατά βάρος άνω του 6 % άνθρακα (αύξων αριθμός 09.2711) και για το σιδηροχρώμιο που περιέχει κατά βάρος άνω του 1,5 % αλλά όχι άνω του 4 % άνθρακα και όχι άνω του 70 % χρώμιο (αύξων αριθμός 09.2799) 7 ότι με τον κανονισμό του (ΕΚ) αριθ. 1404/95 (2) το Συμβούλιο αύξησε, για το έτος 1995, την ποσότητα σε ό,τι αφορά την κοινοτική δασμολογική ποσόστωση για το σιδηροχρώμιο που περιέχει κατά βάρος άνω του 6 % άνθρακα (αύξων αριθμός 09.2711) 7 ότι τα διαθέσιμα οικονομικά στοιχεία επιτρέπουν το συμπέρασμα ότι για τα εν λόγω προϊόντα οι ανάγκες εισαγωγών της Κοινότητας από τις τρίτες χώρες μπορούν να φτάσουν κατά το τρέχον έτος σε επίπεδα υψηλότερα αυτών που καθόρισαν οι προαναφερόμενοι κανονισμοί 7 ότι, συνεπώς, πρέπει να αυξηθούν οι όγκοι των προαναφερόμενων ποσοστώσεων 7 ότι θα πρέπει να εξασφαλιστούν, ιδίως η ισότιμη και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή του ποσοστού που προβλέπεται για τις ποσοστώσεις αυτές, σε όλες τις εισαγωγές των εν λόγω προϊόντων σε όλα τα κράτη μέλη μέχρι να εξαντληθούν οι ποσοστώσεις 7 ότι εναπόκειται στην Κοινότητα να αποφασίσει για το αυτόματο άνοιγμα δασμολογικών ποσοστώσεων 7 ότι, εντούτοις, προκειμένου να εξασφαλιστεί η αποτελεσματικότητα της κοινής διαχείρισης των ποσοστώσεων αυτών, τίποτα δεν εμποδίζει τα κράτη μέλη να αντλούν από τις ποσοστώσεις τις αναγκαίες ποσότητες που αντιστοιχούν στις πραγματικές εισαγωγές 7 ότι, όμως, αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής, η οποία πρέπει ιδίως να μπορεί να παρακολουθεί το βαθμό εξάντλησης, των ποσοστώσεων και να ενημερώνει σχετικά τα κράτη μέλη,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΚ) αριθ. 2878/94, ο πίνακας του άρθρου 1 αντικαθίσταται, για τους αύξοντες αριθμούς 09.2711 και 09.2799, από τον ακόλουθο πίνακα:
ΘΕΣΗ ΠΗΝΑΚΑ
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1995.

Labels: 3
1
6